（音樂）
你啱啱聽到嘅
就係從 2007 年諾爾颶風中記低嘅
氣壓、強風同溫度嘅協奏曲
音樂家演奏嘅其實係
一個立體嘅音樂數據圖
就好似呢個
每一粒珠，每一條線
都代表咗一種天氣元素
亦代表咗一種音符
我發現天氣好有趣
佢係由我哋大部分人都睇唔到嘅
各種系統構成嘅
所以，我利用雕塑同音樂
令佢「睇得到」
而且「掂得到」同「聽得到」
我嘅創作一開頭都係好簡單
我係喺特定環境嗰度
用好低科技嘅工具收集資料
幾乎呢啲工具都可以
從平時嘅舖頭入邊買到
然後，我將我得到嘅呢啲資料
同我喺網上搵到嘅——
從氣象站、海上浮標上得到嘅天氣數據
同埋衛星圖像——比較
既有歷史數據，亦有現實數據
然後，我將呢啲數字彙
編喺呢啲寫字板上面
就係你宜家睇到呢個
上面寫滿咗數字
再由呢啲數字出發
我由兩到三種變量開始
成個「翻譯」過程就係噉開始
我嘅「翻譯」介質就係一個好簡單嘅籃
一個有橫向同縱向元素嘅籃
當我賦予數值畀呢啲橫向、縱向元素時
我就可以利用隨着時間變化嘅數值
嚟創造一種藝術形態
我用天然蘆葦
係因為天然蘆葦嘅韌性高
但你又無辦法完全控制到
噉意味著，唔係我
而係呢啲數字控制著形態
我最終得到嘅就係好似呢啲噉嘅形態
呢啲完全由天氣數據或者係科學數據
構成嘅形態
每粒彩珠，每條彩條
代表咗一種天氣元素
呢啲元素喺埋一齊
唔單單建構出一種形態
更建構咗一種二維圖表無法表達出嘅
一種元素之間嘅行為關係
你如果行近啲，你會睇到
呢個完全係由數字建構而成嘅
呢啲垂直嘅元素代表一日之內鐘頭
所以，一個圈代表 24 小時
不過佢亦都包含咗溫度嘅範圍
喺呢個上邊，我可以加入潮漲讀數
水溫、氣溫同埋月相
我亦都將呢啲天氣數據轉化成音符
音符呢種方式，畀我可以更細膩
以更無損嘅方式翻譯訊息
所以呢啲音符都係由天氣數據編寫嘅
每隻色、點、線都係一種音樂元素
加埋一齊
呢啲音樂元素就完成咗一份樂譜
我同音樂家合作演奏呢啲樂譜
呢個係「1913三重奏」樂隊
演奏緊我一件喺 Milwakee 藝術博物館
收藏嘅作品
同時，我又以呢啲樂譜作為藍本
將佢哋翻譯成噉樣嘅雕塑作品
令天氣可以立體噉睇得到
不過依家，佢哋嵌入咗音符
畀人讀到件樂譜
我之所以鍾意呢件作品
係因為佢挑戰我哋對點定義
一種視覺語言係屬於藝術抑或科學
要點樣睇呢件作品，取決於你擺佢喺邊
如果你擺喺博物館入邊
佢就係件雕塑
擺喺科學博物館入邊
佢就變成咗一件立體嘅數據模型
你將佢擺喺音樂廳度
佢突然間就會變成咗一份樂譜
我好鍾意呢樣嘢
因為觀眾對於視覺語言係藝術
定係音樂嘅分類
真係被挑戰
我鍾意呢個嘅另一個原因
就係佢提供咗另外一種
認識科學奧妙嘅方法
唔係所有人都係科學博士
所以對於我嚟講
呢個就係我了解科學嘅方法
多謝
（掌聲）